मैथिली भाषाक कथा गोष्ठी बुधदिन जनकपुरमे होएत।
 डा. राजेन्द्र विमल प्रतिष्ठानक आयोजनमे स्थानीय देवी चौक स्थित प्रतिष्ठानक कार्यालयमे होबएबला ओ कथा गोष्ठीमे पुरान आ नव दर्जनो कथाकार सभ सहभागी होएता। प्रतिष्ठानक संयोजक विजय दत्तक अनुसार पठित कथासभपर समीक्षा सेहो कएल जाएत। कथाकारसभमे डा. विमल, डा. रेवती रमण लाल, डा. सुरेन्द्र लाभ, रोशन जनकपुरी, श्याम सुन्दर शशी, परमेश्वर कापड़ि, वृज कुमार यादव, सुजीत कुमार झा, अशोक दत्त, अवधेश पोखरेल, राजेश कर्ण, राजेन्द्र ललन, प्रेम विदेह ललन, देवेश्वर लाल मुन्ना, राजेश्वर नेपाली सहितक रहल छथि। प्रतिष्ठानक संयोजक दत्तक अनुसार नळ कथाकारसभकेँ बेसी सऽ बेसी सहभागी कराबएकेँ योजना रहल अछि। कार्यक्रमके घुरायण कथा गोष्ठी नाम देल गेल अछि। घुरके चारुकात बैसि कथाकार सभ पढ़ता। 